Novela podľa Kaliňáka zastaví negatívny trend narastajúceho deficitu na osobitných účtoch sociálneho zabezpečenia poriadkových síl.
BRATISLAVA.
Nárok naň by sa mal totiž príslušníkom poriadkových síl postupne predĺžiť na 25 rokov štátnej služby.
Nebude však zdanený a jeho poberatelia nezaplatia ani desaťpercentný stabilizačný odvod, ako to pôvodne zvažovala vláda. Vyplýva to zo zmien v zákone o sociálnych službách, ktoré dnes predstavil rezort vnútra.
"Základným motívom celého tohto návrhu je, že si ozbrojenci budú platiť na svoje dôchodky viac a budú slúžiť dlhšie, od 15 do 25 rokov, v rámci jednotlivých prechodných období. Ale aj tieto opatrenia znamenajú, že (si tento systém) budú môcť užívať dlhé roky, nielen počas služby, ale najmä, keď si poctivo odrobia roky v armáde alebo v polícii a budú môcť ísť do dôchodku," zhrnul podpredseda vlády a minister vnútra Robert Kaliňák (Smer).
O dve percentá vyššie poistné
Popri predĺžení služby sa zmení aj výška poistného. Policajti a vojaci by navyše mali platiť o dve percentá vyššie poistné, teda sedem percent. Viac bude platiť aj zamestnávateľ.
"Celý čas sme sa snažili systém udržať tak, aby výpočet a vzorec, ktorý sa používa pre udržateľnosť samotného sociálneho systému, mohol byť vypočítaný aspoň na 50 rokov," doplnil minister vnútra.
Novela, ktorá by mohla byť účinná od mája 2013, zohľadňuje aj požiadavku na valorizáciu penzií. Tá by mala byť u vojakov a policajtov rovnaká ako v civilnom sektore. Súčasne by mala byť diferencovaná počtom odslúžených rokov.
"Je to omnoho spravodlivejšie, pretože vtedy nižšie dôchodky v zásade dobiehajú vyššie, minimálne percentuálne," podotkol Kaliňák.
K miernejšej úprave v sociálnom systéme podľa neho prispeli predchádzajúce úsporné opatrenia, ako aj radikálny pokles odchodu policajtov zo zboru. Kým vlani odišlo zo systému asi 1800 policajtov, v tomto roku to bolo zhruba 550.
Kaliňák: Zastaví to negatívny trend
Novela podľa Kaliňáka zastaví negatívny trend narastajúceho deficitu na osobitných účtoch sociálneho zabezpečenia poriadkových síl. Do roku 2015 predpokladá minister vnútra úsporu 200 miliónov eur.
Zmeny v systéme ocenil aj minister obrany Martin Glváč (Smer).
"Bolo by strelením vlastného gólu tento systém ponechať tak, ako je nastavený, nakoľko o 30 rokov, ako vyrátali na ministerstve financií, by náš doplatok činil 500 miliónov eur. To znamená, že možno už o tri roky by sme tento systém nevedeli udržať," podotkol.
Galkovi a Fedorovi sa návrh nepozdáva
Zmena v sociálnom zabezpečení vojakov a policajtov v tej podobe, ako ju dnes predstavil rezort vnútra, znevýhodňuje mladších príslušníkov poriadkových síl. Upozorňuje na to exminister obrany Martin Fedor (SDKÚ).
"Vláda sľubovala trvácu, spravodlivú a motivačnú reformu, ale namiesto toho to vyzerá skôr na lobistický kompromis. Žiaľ, zdá sa, že na riešenie, ktoré dnes predstavili, budú doplácať predovšetkým mladší príslušníci bezpečnostných a záchranárskych zborov," uviedol.
Bývalý minister obrany Ľubomír Galko (SaS) pripúšťa, že sa s predĺžením doby služby, ako aj so zmenou valorizácie dôchodkov dá súhlasiť. Sociálni demokrati však podľa neho nedodržali v tomto prípade svoj predvolebný sľub o tom, že sa zmeny v sociálnom systéme nedotknú tých príslušníkov, ktorí už dnes slúžia v silových zložkách.
"Množstvo policajtov a vojakov volilo Smer práve preto, že oni vždy deklarovali, že všetky zmeny sa budú týkať len nových príslušníkov," poznamenal.
Policajti už dnes slúžia približne 25 rokov
Litva vyzdvihol, že zmena reaguje aj na požiadavku príslušníkov poriadkových síl, aby boli ich penzie valorizované rovnako ako v civilnej sfére.
BRATISLAVA. Postupný odklad nároku policajtov na výsluhový dôchodok z 15 na 25 rokov príslušníci zboru prakticky nemusia pocítiť.
Vyplýva to z vyjadrení šéfa policajných odborov Miroslava Litvu na margo návrhu novely zákona o sociálnom zabezpečení vojakov a policajtov. Zo štatistiky za roky 2000 až 2010 totiž vyplýva, že policajti v priemere pracovali v službe 25,2 roka.
"Aj keď zoberiem štatistiku za posledných päť rokov, bolo to 24,9 roka," podotkol Litva.
Zaťažujú sociálny systém
Predstavená zmena zákona však bola podľa neho nevyhnutná pre narastajúce zaťaženie sociálneho systému policajtov. Posledný rok totiž priniesol zhoršujúci sa trend. Ten bol spôsobený napríklad aj tým, že vlani podľa údajov rezortu vnútra odišlo zo zboru asi 1800 policajtov.
"V roku 2011 nám odchádzali policajti v priemernom fyzickom veku 45 rokov, po odslúžení 22 rokov, čo vytvorilo pomerne prudký pokles a žiadalo si to vykonať protiopatrenia, pretože iba na uvedomelosti a dobrej vôli sa systém postaviť nedá," povedal šéf policajných odborov.
Dôchodky budú valorizovať rovnako
Litva vyzdvihol, že zmena reaguje aj na požiadavku príslušníkov poriadkových síl, aby boli ich penzie valorizované rovnako ako v civilnej sfére. Navrhované opatrenia podľa neho zabezpečia aj splnenie požiadavky dlhodobej udržateľnosti systému.
"Je tu ešte jedna vec, ktorá musí byť realizovaná, a to je zakotvenie kariérneho postupu do zákona o štátnej službe policajtov. Vojaci kariérny postup majú, ale tí ho musia prepracovať tak, aby garantoval dĺžku služby 25 rokov," podčiarkol Litva.
"Súčasnosť si vyžaduje, aby sa predlžovala dĺžka služby. Doba 25 rokov nie je nesplniteľná," dodal.
SITA